
Søg 

UFO-Mail nr. 

260 

17. april 2018 


AFU - Archives for the Unexplained 


Af das Svahn 

Verdens største samling af ufo-litteratur og andre relevante historiske effekter er placeret I 
Norrkoping i Sverige med Glas Svahn, tidligere leder for UFO-Sverige, som formand. 

AFU har altid bygget på frivilligt arbejde, og hver dag er der flere frivillige medarbejdere på plads til at scanne, 
sortere og holde arkivet i live. Derudover bidrager ca. 30 personer hver eneste måned økonomisk for at give os 
mulighed for at betale lejen for efterhånden 12 lokaler på i alt 500 kvadratmeter samt elektricitet og andre ting, der 
er nødvendige for arkivets drift. 


Frivilligt arbejde og bidrag driver AFU 


rsmødet i AFU 2018 ses fra venstre Anders Liljegren, Håkan Blomqvist, Glas Svahn, Tobias Lindgren, Carl- 
Anton Mattsson og Johan Gustavsson. 

Foto: AFU 


Med 2.200 hyldemeter fyldt med bøger, blade, billeder, videoer, båndoptagelser, avisartikler, korrespondance og alt 
hvad der tænkes kan, passende under betegnelsen „det ukendte", er det ikke så mærkeligt at „Arkivet for UFO- 
forskning" er blevet omdøbt til „Archives for the Unexplained" (AFU). Og AFU planlægger at vokse sig endnu større. 


AFU blev grundlagt i Sodertålje i 1973 af Håkan Blomqvist, Kjell Jonsson og Anders Liljegren. Det var tanken at sikre 
information til UFO-forskere og opbygge et specialforskningsbibliotek for UFO-litteratur. I 1980 blev AFU flyttet til sin 
nuværende placering i Norrkdping syd for Stockholm. AFU er knyttet til den nationale organisation „UFO-Sverige", og 
indeholder organisationens arkiver og biblioteker. Den daglige drift af AFU er ledet af et fast personale og 
udelukkende på frivillig basis ved økonomiske bidrag fra private sponsorer i ind- og udland. 


Jeg har selv været involveret i dette fantastiske arkiv siden begyndelsen af 1980'erne og i 1981, hvor jeg overlod 
min første gave til AFU i form af 15 kroner til bogkøb! Siden da har mange indset værdien af et stort og 
velorganiseret arkiv om ufoer, det paranormale og andre emner inden for begrebet Forteana. 

I en del år har vi også haft det privilegium at have en række ledige fra „Arbetsfdrmedlingen", som gjorde det muligt 
for os at scanne og organisere vores samlinger endnu bedre. I dag har AFU fire personer arbejdende under denne 
ordning og to, som får en del af deres løn betalt af staten. 


Danske arkiver hos AFU 


På billedet herover ses SUFOl's Rapportarkiv placeret i kronologisk orden i 120 
brevordnere indeholdende ca. 12.000 af de danske ufo-rapporter. Yderligere ses en 
af de 20 plancher fra SUFOl's 40 års jubilæum i 1997. Udstillingsplancherne er en 
del af det materiale, som SUFOl har overladt til arkivet hos AFU. 

Foto: AFU og SUFOl 


UFO-Norges vigtige rapportarkiv kom til AFU for 2 uger siden, og de fleste større grupper i Sverige har nu deres 
dokumenter hos AFU. For nylig var det muligt fra norske Knut Aasheims efterladte at få overladt hans omfangsrige 
materiale. Se mit blogindlæg herom: http://csblogg.ufo.se/csblogg3/?p=47003. 


At der ofte er tale om enorme mængder af 
lokaliseret og transporteret arkivmateriale ses 
bl.a. af dette billede af 313 flyttekasser 
nedpakket ufo-arkivmateriale i maj 2012 i 
London. Medvirkende ved flytningen var i dette 
tilfælde (fra venstre) Håkan Ekstrand, Bob 
Rickard, Carl-Anton Mattsson, Anders Persson 
og Glas Svahn. 

Foto: Clas Svahn 


Der sker meget hos AFU. Jeg arbejder selv hårdt for at redde ufoarkiver i forskellige lande, herunder Danmark, hvor 
jeg bl.a. har samlet arkiver fra Willy Wegner, Per Andersen og SUFOl's stifter H. C. Petersen. Det meste af SUFOl's 
omfangsrige rapportarkiv er også blevet deponeret hos AFU: http://www.sufoi.dk/ufo-mails/um-2003/um03-019.php. 


Skamlln;;vi5k UFO Infc^rmadSSH 

Siden 2000 har jeg besøgt Storbritannien 16 gange for at besøge ufointeresserede og foreninger i England og Wales. 
Hver enkelt tur har resulteret i mellenn 100 og 350 kasser materiale doneret til AFU, og i dag er både BUFORA's, 
Contact Internationals og Flying Saucer Reviews arkiver hos AFU. 

Sidste år besøgte jeg også Californien, hvor jeg var i stand til at redde en af verdens ældste ufoorganisationers 
(Borderland Sciences Research Association) materialer og senest her i foråret var jeg i England for indsamle og 
organisere hjemtransporten af arkiver fra Eileen Lloyd, Peter Rogerson, John Rimmer, Peter Hough, Bob Rickard og 
flere andre. Det blev til en 9 dage lang tur i egen bil i marts 2018 på i alt 5.200 kilometer. Men det var rejsen værd. 
Endvidere er flere hundrede kilo med ufomateriale netop nu landet hos AFU efter transport fra New Zealand med 
skib. 



Håkan Blomqvist med de fra New Zealand netop ankomne kasser med arkivmaterialer. 


ft 

■J .=:! 





Foto: AFU 


Nødvendigt at redde materiale 

Ofte kommer vi i sidste øjeblik. Papir og bøger har ligget i årtier udsat for dårligt klima, måske i fugtige kældre og i 
garager. Nogle gange kommer vi for sent, og et spændende arkivmateriale kan desværre være forsvundet eller 
ødelagt. 

I en artikel i UFO-Mail i 2008 nævner SUFOI's formand, Kim Møller Hansen, at AFU i et nyt arkiv skal have plads til 
10.000 bøger. I dag - 10 år senere - er tallet tre gange så højt, og vores tre biblioteker fortsætter med at vokse, og 
heldigvis har vi vores egen bibliotekar i Ingrid Collberg. 

Umiddelbart ser vi ingen ende på muligheden for indsamling af materialer. I maj 2017 fløj jeg sammen med min søn 
Niklas til London for at omlæsse 75 kasser fyldt med bøger og blade, der så via container blev sendt med båd til 

Sverige. Det drejer sig blandt andet om den britiske ufolog Nigel Watsons arkiv af tidligere „airship" observationer. 

Et unikt materiale. Nigel donerede hele sit arkiv til AFU i september 2016, men efterfølgende brød min bil sammen 
på motorvejen mellem London og Plymouth (og endte på en skroplads!) så hele transporten blev forsinket. Helt uden 
problemer foregår tingene altså ikke, selv om jeg overalt møder meget stor velvilje med materiale-donationer, når 
jeg fortæller om projektet og AFU's arbejde. 



r i m& 


Anders Liljegren ved rullehylderne, som kunne indkøbes takket være et tilskud på 82.000 svenske 
kroner fra Riksarkivet i Stockholm. 

Foto: AFU 


Større lokale ønskes til samlet AFU 

Umiddelbart står AFU over for to større problemer. Det første er, at vi igen begynder at lide under pladsmangel. Vi 
har hidtil været i stand til at udvide ved kønstant at leje nye lokaler i samme gade i Norrkoping. Tolv stykker hidtil - 
plus et lokale, som vi deler med en anden organisation. Men nu bliver det efterhånden nødvendigt at finde en 
løsning, hvor alt kan komme under samme tag. Dette fører automatisk til problem nummer to. Et lokale på mindst 
700 kvadratmeter koster mere end de nuværende tolv små lokaler tilsammen. Penge, som vi i øjeblikket desværre 
ikke har. 

Som det forstås, er der meget at fortælle om AFU og vore forskelligartede aktiviteter! Jeg skal da heller ikke lægge 
skjul på, at hvis vi skal være det førsteklasses arkiv for alle, som vi naturligvis meget gerne ønsker, har vi brug for 
al den støtte, vi kan få alle steder fra. Alt koster penge, og interesserede personer er meget velkomne til at kontakte 
mig direkte med støtte: Clas Svahn. 

AFU-Shop 

Når AFU modtager så meget materiale fra hele verden, vil der naturligvis være dubletter af mange bøger og 
magasiner. Vi har derfor den politik, at når grundsamlingen er dannet, vil noget af dette overskydende materiale 

kunne sælges til interesserede samlere eller andre biblioteker. Dette er også en af måderne at rejse ekstra penge på. 
så søger du specielle publikationer, kan det anbefales at besøge AFU-Shop: http://afushop.hemsida24.se/store. 


Besøg AFU i Norrkoping 

Enhver, der ønsker det, kan besøge os i vore lokaler i Norrkoping og gennemse store dele af arkivmaterialet af ren 
nysgerrighed eller i studieøjemed, men det er også muligt at se - en meget lille del - af vores samlinger på vores 
hjemmeside www.afu.se Vi hjælper også gerne forskere verden over med at få scannet eller kopieret relevant 
materiale, som kan indgå i deres forskellige projekter. 


Andre links: 

http://www.sufoi.dk/ufo-mails/um-2008/um08-103.php og 
http://www.sufoi.dk/ufo-mails/um-2012/uml2-148.php. 



Foredrag om rejsen til Månen 

Af Ole Henningsen 

Gratis foredrag 25. april om Månerejser af rumeksperterne Helle og Henrik Stub. 

Foto: Ole Henningsen 


Foredrag om Månen 

Drømmen eller ideen om at rejse til Månen er nok den ældste drøm indenfor bemandet rumfart. Med Apollo-projektet 
i 1960'erne og 1970'erne blev drømmen til virkelighed. Mest kendt er Apollo 11, der den 20.-21. juli 1969 landede 
på Månens overflade i Stilhedens hav. Astronauterne Neil Armstrong og Buzz Aldrin blev de første mennesker, der 
satte foden på et andet himmellegeme. Men Apollo-projektet havde flere bemandede rummissioner til Månen, Apollo 
8 blev det første bemandede fartøj i bane om Månen. Apollo 11, 12, 14, 15, 16 og 17 betød astronauter landsat på 
Månens overflade. Apollo 17 afsluttede i 1972 de bemandede rejser til Månen; men der er talt og lagt planer lige 
siden om en genoptagelse af de bemandede månerejser. 

I november 1969 tog Apollo-12 astronauten Charles „Pete'' Conrad dette - næsten - selvportræt, da 
han var i færd med at dokumentere kollegaen Allan Beans aktiviteter på Månens overflade. Conrad 
spejler sig selv og landskabet ganske nydeligt i Allan Beans blanke visir på rumhjelmen. 


Foto: NASA 

Det er nu næsten 50 år siden Arnnstrong satte sin fod på Månen, og i det meste af denne tid har Månen ikke spillet 
den store rolle i rumfarten. Det er måske ved at vende nu, både på grund af nye opdagelser om Månen og fordi der 
igen er planer om at rejse til Månen. 

I foredraget ser Helle og Henrik Stub på Månen fra dengang, den var målet for et kapløb til nu, hvor Månen måske 
kan afgøre rumfartens fremtid. 

I foredragets første del gennemgås, hvordan månekapløbet førte os til Månen, og hvordan de seks landinger på 
Månen lagde grunden til den fortsatte udforskning. For selv om Apollo var et politisk program, skabt af den kolde 
krig, så blev der gennemført et omfattende videnskabeligt program. Apollo blev meget mere end „Flag and 
Footprints". 

Foredragets anden del fokuserer på debatten om de politiske og tekniske muligheder for at vende tilbage til Månen 
inden 2030 og de langsigtede muligheder for at opbygge en koloni. Ubemandede rumsonder har givet os et helt nyt 
billede af Månen, blandt andet ved at vise, at der nogle steder måske findes is under overfladen. Denne opdagelse 


http://www.sufoi.dk/ufo-mails/um-2018/uml8-260.phpp4/04/2019 21:16:09] 















UFO-Mail nr. 260 - Gratis nyhedsbrev - ufo - sufoi.dk - ufo.dk 


har i høj grad øget interessen for at vende tilbage til Manen. 


Dato, tid og sted 

25. april holder rumfartseksperterne Helle og Henrik Stub, foredrag med titlen „Rejsen til Månen". Foredraget foregår 
i Auditoriet på Geologisk Museum, Øster Voldgade 5-7, 1350 København K., kl. 18:00 til 20:30. 


Der er gratis adgang til det spændende foredrag, men tilmelding senest 23. april foretages via 
https://rumfart.nemtilmeld.dk/3/. 



Rumfartseksperterne Helle og Henrik Stub har i en menneskealder 
været kendt i medierne og har blandt andet været brugt af 
Illustreret Videnskab og har skrevet adskillige bøger øm rumfart. 

Anmeldelse af en af deres utallige bøger: 

Helle & Henrik Stub: Rejsen ud i rummet -de første 50 år, 496 sider, 
299 kr.. Gyldendal 2007: 

http://www.sufoi.dk/uf0-mails/um-2OO7/umO7-O89.php. 



Dansk Selskab for 
Rurnfartsforskning 


Foredraget er arrangeret af Dansk Selskab for Rumfartsforskning, der har eksisteret 
siden 1949 og blev medlem af lAF (International Astronautical Federation) i 1951. 


Læs mere om Selskabet for Rumfartsforskning: http://www.rumfart.dk/. 

Medlemmer af Dansk Selskab for Rumfartsforskning får tilsendt selskabets blad. Dansk Rumfart, samt det norske 
blad Romfart, som udgives af Norsk Astronautisk Forening, http://romfart.n 0 /NOR/Oversikt/S/NORhoved.asp. 

DSR's aktiviteter kan også følges via Facebøøk: https://www.facebook.com/rumfart/?ref=bookmarks. 

Se endvidere: http://www.sufoi.dk/ufo-mails/um-2017/uml7-234.php 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 

Bliv medlem af SUFOI's Støttekreds 
i 2019 

- og vælg en bog 


Foreningen Skandinavisk UFO Information drives af friviilig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af uføoplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling føregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 



Mysteriet om UFO'er 
Værdi: Kr. 54,- 
Bestillingsnr.: B-033 


Qm. E. 

FlOtiT FQSr 
UFO SCiei#« 


Fi restorm 

■ f 


FIrestorm 
Værdi: Kr. 89,- 
Bestillingsnr.: B-054 


Ann Oruffel 

UFO-Mail udgives af Skandinavisk UFO Infornnation. 

© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

